Jou beleggings en die rentekoersverhogingDeur Thys van Zyl – hoof van produkontwikkeling by Everest Wealth Moenie onverhoeds betrap word nie Ekonomiese gebeure in die eerste kwartaal van die jaar het allermins vertroue by verbruikers ingeboesem en boonop behoorlik hul sakke geruk. Onderpresterende ekonomiese groei, beurtkrag, rentekoersverhogings en die styging in algemene lewenskoste knou verbruikers finansieel. Beleggersvertroue taan weens Suid-Afrika se probleme en is vererger nadat die land op die gevreesde gryslys geplaas is. Rentekoerse en finansiële verskansing Thys van Zyl, hoof van produkontwikkeling by Everest Wealth, meen verbruikers moet proaktiewe stappe doen om hulself finansieel te beskerm. “Bou ŉ buffer om jou begroting vir onvoorsiene uitgawes, soos skerp stygings weens rentekoersverhogings. Werk slimmer en vermy korttermynskuld met hoër koerse. Probeer eerder om skuld vinniger af te betaal en sodoende rente te spaar. Sny slegte gewoontes of onnodige uitgawes uit jou begroting en belê eerder daardie geld.” Met hoër rentekoerse word alles duurder en kan dit tot gevolg hê dat mense meer geld uit beleggings onttrek om met stygende lewenskoste by te hou. Thys van Zyl, hoof van produkontwikkeling by Everest Wealth (Foto verskaf) “ŉ Finansiële adviseur kan te midde van onstuimige tye kliënte raad gee oor watter strategieë om te volg en waar om te belê ten einde aan elkeen se unieke verwagting te voldoen.” Beleggers moet gefokus bly op hul langtermyn-beleggingsdoelwitte, selfs te midde van die onbekendes en onsekerhede. Die diversifisering van verskillende beleggingsopsies is direk aan sekere risikofaktore gekoppel wat op die spesifieke fonds waarin belê is inspeel, sekere fondse sal byvoorbeeld meer sensitief wees vir veranderings in geldeenhede, terwyl ander weer meer sensitief op regeringsaankondigings kan reageer. Moenie toelaat dat jy onverhoeds betrap word en jou beleggingsportefeulje ewe skielik die effekte van onsekerheid en vrees voel nie. Wees voorbereid om enige moeilike omstandighede te bowe kom. Die vooruit bestuur en beplanning van finansies is krities vir verbruikers om hul finansieel te verskans en te beskerm. IMF Die Internasionale Monetêre Fonds (IMF) verwag dat Suid-Afrika se ekonomie vanjaar skerp sal afneem. Die IMF meen daar moet onder meer dringend aandag gegee word aan die energiekrisis, vervoerprobleme, die regruk van staatsinstellings en werkloosheid. “Daar is geen twyfel dat die regering nie daarin slaag om staatsinstellings doeltreffend te bestuur nie. Om hierdie rede moet mislukte instellings geprivatiseer word aangesien dit werkskepping tot gevolg sal hê wat weer belastinginkomste genereer.” Gryslys Die potensiaal vir ruilhandel in Suid-Afrika bly hoog ondanks sy gryslys-status maar daar moet voortdurend beter gefasiliteer word, veral sodat die private sektor nog ŉ groter rol in die ekonomie kan speel. Sedert die begin van 2023 het buitelandse beleggers ongeveer R100 miljard in Suid-Afrikaanse aandele en staatseffekte verkoop, asook ŉ toename in die verkope van die land se vaste bates. Beurtkrag, wat die land daagliks miljoene rande kos, het ook ŉ groot rol gespeel. “Dit is ŉ duidelike teken van ŉ afname in beleggersvertroue wat nou vererger word deur Suid-Afrika se gryslys-status.” Suid-Afrika is einde Februarie deur die Internasionale Finansiële Aksietaakmag (FATF) op die sogenaamde gryslys geplaas. Die FATF meen Suid-Afrika doen te min om onder meer korrupsie en geldwassery te bekamp en sal die land nou onder verhoogde monitering wees. “Politieke onsekerheid dryf ŉ baie groot wanpersepsie rakende vertroue in die Suid-Afrikaanse ekonomie. Die rand is ŉ ondergewaardeerde wisselkoers en is tans nie ŉ direkte weerspieëling van die ekonomie nie. “Alles is egter nie maanskyn en rose nie veral in ag genome die politieke situasie en swak bestuurde staatsondernemings, maar ons het ŉ vinnig groeiende private sektor wat al hoe meer verantwoordelikheid neem soos dit toegelaat word.” Kort jy hulp om jouself finansieel te verskans en te beskerm? Stuur gerus die woord “PRIVAAT” na 45906 of besoek ons webtuiste by www.everestwealth.co.za om uit te vind hoe jy in privaat ekwiteite kan belê. SMS’e kos R2. B’s & V’s geld.